1879 ஜூலை 2 அன்று ஒருகன்ட்டி சிவராம கிருஷ்ணம்மாவின் மகளாக ராஜமுந்திரியில் பிறந்தார் கமலா. பள்ளிப் படிப்பை முடித்ததும், மசூலிப்பட்டினம் நோபிள் கல்லூரியில் தன் இரு பெண்களையும் படிக்க அனுப்பினார் சிவராம கிருஷ்ணம்மா. தென்னிந்தியாவின் முதல் பெண் பட்டதாரியும், அதன் பின் முதல் பெண் முதுநிலைப் பட்டதாரியுமானார் கமலா. சம்ஸ்கிருதமும் தெலுங்கும் ஒருபுறம், ஆங்கிலம் மறுபுறம் என்று தன் மகள்கள் மேற்கும் கிழக்கும் கலந்த சிறந்த கல்வியைப் பெற வேண்டும் என்பதில் உறுதியுடன் இருந்தார் தந்தை.